open-index/open-wikipedia-markdown huggingface dataset:
Ümumdünya Turizm Agentlikləri Assosasiyaları Federasiyası

**Ümumdünya Turizm Agentlikləri Assosasiyaları Federasiyası** — həqiqi üzvləri qismində milli turizm assosasiyası və təşkilatalrı, assosasiya edilmiş üzvlər kimi isə turizm agentləri, mehmanxana, nəqliyyat müəssisələri, tədris müəssisələrini birləşdirən beynəlxalq turizm təşkilatıdır.

Təşkilat 1966-cı ildə yaranmışdır.

Dünyanın 80 dövlətini təmsil edən 80 milli turizm təşkilatı və 1400 personalı özündə birləşdirir. Onlara Amerika Turagentlər Cəmiyyəti, Almaniya Səyahətlər Bürosu Assosasiyası, Britaniya Turagentlər Assosasiyası, Şimal ölkələri Turizm Büroları Assosasiyaları İttifaqı, "Tomas Kuk və oğlu" firması və s. aiddir.

Federasiyanın əsas məqsədləri arasında milli turagentlər assosasiyalarının yaradılması və möhkəmləndirilməsi, onlara hüquqi, maliyyə, peşə, maddi-texniki yardımların göstərilməsi, iqtisadi, hüquqi, sosial və iqtisadi sahələrdə beynəlxalq səviyyədə turizm agentliklərinin bütün kateqoriya peşələrinin nüfuzunun maksimal dərəcədə dəstəklənməsi vacib yerlərdən birini tutur.

Qurumun Katibliyi Belçikanın paytaxtı Brüssel şəhərində yerləşir. Onun rəsmi dilləri isə ingilis, fransız və ispan dilləridir. Rəhbər orqanları isə hər il çağrılan Baş Assambleya, Direktorlar Şurası və İcraiyyə Komitəsi sayılır.
Macəra turizmi

**Macəra turizmi** — Turist səyahətlərinin müəyyən məkanlara (məsələn, dənizin dibinə, dağın zirvəsinə, Antarktida və s. kimi uzaq ərazilərə) münasibətdə həyata keçirilməsidir. Azərbaycan Respublikası "Turizm haqqında" Qanununa əsasən, macəra turizmi - turistlərin xüsusi coğrafi xüsusiyyətlərə malik ərazilərdə fiziki aktivlik, mədəni mübadilə, təbiətlə qarşılıqlı əlaqə ilə müşayiət olunan turizm formasıdır. Müasir dövrdə bir sıra dövlətlər (Avstraliya, Yeni Zelandiya, Rusiya, Böyük Britaniya və s.) tərəfindən Antarktidada bununla bağlı turizm bazaları yaradılmışdır. Yeni Zelandiya, Braziliya, Boliviya, Hindistan, Nepal, Tanzaniya məşhur macəra turizmi mərkəzlərindən hesab olunur. Macəra turizmi fiziki aktivliyi sevən, yeni ərazilər kəşf etmək istəyən, çılğın ruhlu insanlar tərəfindən ən çox sevilən turizm sahələrindən biridir.

Macəra turizmi konfort zonasından çıxmaq istəyənlər üçün nəzərdə tutulur. Dağlıq ərazilər, bataqlıqlar, səhralar, qütbətrafı ərazilər, sürətli dağ çayları, cəngəlliklər macəra turizmi üçün əlverişli ərazilər hesab olunur.

## Azərbaycanda macəra turizmi
Azərbaycanın böyük məcəra turizmi potensialı var. Qafqaz sıra dağları (Bazardüzü, Şahdağ zirvələri və s.), Kür, Qanıx (Alazan) çayları və başqa təbii coğrafi obyektlər macəra turizmi üçün ideal sayıla bilər.

## Ədəbiyyat
* 

## Xarici keçidlər
* Scuba divers swim among the sharks, Fayetteville Observer
Psycome

— Namanienin rəssamlığı Mizuki Misuşiro tərəfindən yazılan ranobe seriyası. Ranobenin adı "**Psy**cho" və "**Come**dy" sözlərinin birləşməsindən yaranmışdır. *[[Enterbrain]]* *Famitsu Bunko* imprinti altında 2013-cü ilin fevralından 2014-cü ilin avqustuna qədər ranobenin 6 cildini nəşr etmişdir. 29 noyabr 2014-cü ildə  adlı əlavə ranobe buraxılmışdır. *[[Yen Press]]* ranobe seriyasını Şimali Amerika üçün lisenziyalaşdırmışdır.

## Məzmun
İşləmədiyi cinayətə görə təqsirləndirilən Kyosuke Kamiya Purqatorium Reabilitasiya Akademiyasına göndərilir. Kyosuke qəflətən cazibədar, lakin qatil olan  qızların əhatəsinə düşür. Daha da pisi isə 12 nəfərin ölümündən məsul olan *"Düjün iblisi"* ləqəbli "qatil" olduğuna görə buradakı hər kəs tərəfindən tanınır. Kyosuke qaz maskası geyinən gözəl Renko Hikava ilə rastlaşanda ölüm ilə arzu arasındakı fərqlər lap "incə" olur. Lakin Kyosuke akademiyadan ölmədən məzun olmaq fikrindədir.

## Media
### Ranobe
*[[Enterbrain]]* tərəfindən ümumilikdə 6 cild nəşr olunmuşdur. İlk cild 28 fevral 2013-cü ildə, sonuncu cild isə 30 avqust 2014-cü ildə çapdan çıxmışdır. 29 noyabr 2014-cü ildə  adlı əlavə ranobe buraxılmışdır. *[[Yen Press]]* isə Şimali Amerikada ilk cildi 21 iyun 2016-cı ildə buraxmışdır.

#### Cild siyahısı

**Psycome: Unplagued Omnibus**

## Qəbul
*[[Anime News Network]]* birinci cildin hekayəsinə B-, incəsənətinə B reytinqi vermiş, ümumilikdə isə cildi B- reytinqi ilə qiymətləndirilmişdir.

## İstinadlar

## Xarici keçidlər
*
Tələbə Turizmi üzrə Beynəlxalq Konfederasiya

**Tələbə Turizmi üzrə Beynəlxalq Konfederasiya** və ya qısaca **İSTC** — beynəlxalq turizm təşkilatıdır.

Təşkilat 1981-ci ildən Ümumdünya Turizm Təşkilatının üzvü statusuna malikdir.

Əsas məqsədi turizmin inkişafı və tələbə, gənclər və akademik birlik mübadiləsi vasitəsilə beynəlxalq qarşılıqlı anlaşmanı genişləndirməkdir. Onun vəzifələri sırasında inzibati və maliyyə yardımının göstərilməsi, marketinq xidmətlərinin həyata keçirilməsi və s. göstərmək olar.

Mənzil-qərargahı Niderlandın paytaxtı Amsterdam şəhərində yerləşir.

## Xarici keçidlər
*
Beynəlxalq Turizm Alyansı

**Beynəlxalq Turizm Alyansı** — Milli avtomobil assosiasiyaları və turistlərin klubları qismində həqiqi üzvləri, fərdi üzvləri və milli federasiyaları birləşdirən, turistlərin assosiasiyalarından ibarət olan beynəlxalq turizm təşkilatıdır.

Təşkilat 1919-cu ildə yaranmışdır. Təşkilat əvvəllər **Beynəlxalq Turizm Assosasiaları Cəmiyyəti** adlanırdı.

Təşkilatın əsas məqsədi kimi beynəlxalq turizmin bütün növlərinin, ilk növbədə avtoturizmin inkişafını göstərmək olar. Birliyin üzvləri avtoturistlərə göstərilən xidmətlərin təkmilləşdirilməsi problemləri üzrə seminar və müşavirələrin təşkili, gömrük formallıqlarının sadələşdirilməsi, yol və avtoşoselərin abadlığı, hüquqi yardımın göstərilməsi və sığorta ilə məşğul olurlar.
Latın Amerikası Turizm Təşkilatlarının Konfransı

**Latın Amerikası Turizm Təşkilatlarının Konfransı** və ya qısaca **KOTAL** — beynəlxalq regional turizm təşkilatıdır.

1957-ci ildə yaradılmışdır.

Bu qurum Latın Amerikasının 900-dən çox turizm, nəqliyyat, mehmanxana müəssisələri, həmçinin Asiya, Afrika və Avropanın 350-dən yuxarı turizm müəssisələrini özündə birləşdirir.

Əsas vəzifəsi Latın Amerikası turizm sənayesinin inkişafı məqsədilə bütün turizm müəssisələrinin və milli assosasiyalarının fəaliyyətini birləşdirməkdir.

KOTAL-ın Katibliyi Argentinanın paytaxtı Buenos-Ayres şəhərində yerləşir. Konfransın rəsmi dilləri isə ispan və ingilis dilləridir. Rəhbər orqanları isə adətən ildə bir dəfə keçirilən Baş Assembleya və Direktorlar Şurası sayılır.
Asiya-Sakit Okean Turizm Assosasiyası

**Asiya-Sakit Okean Turizm Assosasiyası** və ya qısaca **PATA** () — beynəlxalq regional turizm təşkilatıdır.

Əsası 1951-ci ildə qoyulmuşdur.

Milli hökumət turizm təşkilatları, nəqliyyat və mehmanxana assosasiyaları, turizm firmaları, həmçinin turizm sənayesi ilə bağlı olan digər təşkilatları təmsil edən 34 dövlətdən 2200-dən çox üzvü birləşdirən beynəlxalq qeyri-hökumət turizm təşkilatıdır. Assosasiyanın əsas məqsədi Sakit okean regionunda turizmin inkişafına yardım göstərməkdir.

Onun tədqiqat işi isə turizmin tədqiq olunması üzrə illik konfranslar hesab olunur. Mövcud konfransların nəticələri isə Sakit okean regionu üzrə illik statistik hesabatların nəşr edilməsində öz əksini tapır.

PATA-nın Katibliyi ABŞ-nin San-Fransisko şəhərində yerləşsə də, onun Asiya Regionunun xidməti üzrə ofisi Sinqapurda, Sakit Okean regionunda xidmət üzrə ofisi Sidneydə, Amerika-Asiya hissələrinin xidməti üzrə ofisi isə San-Fransiskoda yerləşir. Rəsmi dili ingilis dilidir.

## Xarici keçidlər
*
Avropa Turizm Ticarət Yarmarkaları Assosasiası

**Avropa Turizm Ticarət Yarmarkaları Assosasiası** və ya qısaca **ETTFA** — beynəlxalq regional turizm təşkilatıdır.

1993-cü ildə təsis edilən beynəlxalq qurum 11 yarmarkanı özündə birləşdirir. Mənzil-qərargahı Belçikanın paytaxtı Brüssel şəhərində yerləşir.

Sərgi turizminin inkişafına cavabdeh olan beynəlxalq qeyri-hökumət təşkilatı kimi beynəlxalq turizm sərgiələrinin fəaliyyətinin tənzimlənməsi mexanizmini təmin edir.

Assosasianın əsas məqsədi beynəlxalq turizm yarmarkalarının səmərəli təşkili və keçirilməsinə yardım etməkdir. EETFA-nın vəzifələrinə aşağıdakılar aiddir: turizm şirkətlərinin və təşkilatlarının beynəlxalq sərgi-yarmarkalarda uğurlu təmsil olunmasını təmin etmək; üzv-təşkilatların yarmarkalarında vahid standartların tətbiqi; iştirakçılara münasibətdə xidmət keyfiyyətinin təmin olunması; üzv-təşkilatların ümumi mənafeyini təmin etmək; yarmarkaların əsas iştirakçılarına dair məlumatlar bazasını formalaşdırmaq.
Türkologiya (dəqiqləşdirmə)

*Türkologiya — elm sahəsi.
*Türkologiya (jurnal) — Azərbaycanda nəşr olunan beynəlxalq elmi jurnal.
Vəziristan

**Vəziristan** () — Pakistanın şimal-qərbində, Əfqanıstanla sərhəddə yerləşən tanınmamış dağlıq ölkə.

## Ümumi məlumat
Bu bölgədə yaşayanların ənənələrinə görə çöldən kim gəlirsə gəlsin tanrı qonağı sayıldığı üçün, onlara sığınan insanları qoruyub sahib çıxmaqla özlərini öhdəçilikli sayırlar. Buna görə qanundan qaçan bir çox adamın saxlandığı bölgə halına gəlmişdir. Son beş ildir ki, Pakistan ordusuyla çox vuruşma olmuşdur.

Şimali Vəziristan və Cənubi Vəziristan olaraq ikiyə ayrılar. Rəsmi olaraq adı Federal idarə qəbilə sahələri olan bölgəyə daxildir. Bu bölgənin adından bölgənin durumu haqqında ip ucu əldə edilə bilər.

Ölkə iki hissədən ibarətdir: Şimali və Cənubi Vəziristan. Şimali Vəziristanda vəzir və davar qəbilələri, Cənubi Vəziristanda isə Mashud və Vəzir qəbilələri yaşayır. Əhali islam dininin sünni qoluna etiqad edir.
Ədirnə sarayı

**Ədirnə Sarayı** ya da **Saray-ı Cədid-i Amirə** (Yeni Saray) — Ədirnədəki Osmanlı saraylarından biridir. İstanbuldakı Topqapı Sarayından sonra Osmanlının ən böyük sarayı idi. Günümüzə yalnızca çox kiçik bir hissəsi gəlib çatmışdır.

Şəhər mərkəzindən uzaq, Tunca çayının qərbində, geniş meşə sahəsində yerləşən saray təqribən 3 milyon m² ərazini tutur. 5 əsas meydan və bu meydan içində yerləşən tikililərdən ibarətdir. İçində bir saray bağçası vardı. Keçmişdə sarayın yerləşdiyi Sarayiçi bölgəsi, günümüzdə Qırxpınar güləşlərinin keçirildiyi sahədir.

İnşasına II Murad dönəmində başlanılmış, II Mehmed zamanında Memar Şəhabəddin tərəfindən tamamlanmışdır. Ən zamanı IV Mehmedin səltənət dönəmidir. Bu illərdə sarayın içinə yeni köşk, qəsr, çeşmə və hovuzlar tikilmişdir.

Saray XIX əsrə qədər Osmanlı sultanları tərəfindən istifadə edilmişdir. Sarayda bir müddət yaşayan sultanlar sırasına Qanuni Sultan Süleyman, II Səlim, I Əhməd, IV Mehmed, II Əhməd, II Mustafa və III Əhməd daxildir. 22 avqust — 14 sentyabr 1829 tarixlərində bölgəyə daxil olan ruslar sarayı dağıtmış, 1878-ci ildə çıxan Rus-Osmanlı müharibəsi əsnasında saray yaxınlığında yerləşən cəbhəxananın rusların əlinə keçməməsi üçün saray bombalanaraq ortadan qaldırılmışdır.

2008-ci ildə Ədirnə Sarayının bərpası üçün çalışmalar başlamışdır.

## Cihannüma Qəsri
Cihannüma Qəsri Ədirnə Sarayının ən tikilisidir. II Mehmed tərəfindən 1452-ci ildə inşa edilmiş, 7 mərtəbəli bir binadır. Ən üst mərtəbəsində səkkizbucaqlı bir otaq içində bir hovuz mövcud olmuşdur. Cem Sultanın da doğulduğu yer olaraq bilinən bu qəsrin günümüzə yalnız dağıntıları gəlib çıxmışdır.

## Qum Qəsri
Qum Qəsri Ədirnə Sarayında Cihannüma Qəsrinin sağ tərəfində yerləşən önəmli bir tikilidir. Adını yerləşdiyi yerin sarı rəngli torpağından almışdır. Fateh II Mehmed dönəmində inşa edilmişdir. Bu qəsrdən günümüzə yalnız qəsrə bitişik olan Qum Qəsri Hamamı gəlib çatmışdır.

## Ədalət Qəsri
Ədalət Qəsri 1562-ci ildə Qanuni Sultan Süleyman tərəfindən Memar Sinana inşa etdirilmişdir. Divan-ı Hümayun və Prokurorluq olaraq istifadə edilmişdir. Birinci mərtəbəsində Şərbətxana, ikinci mərtəbəsində divan katibləri, ən üst qatda divan heyətinin toplandığı mərmər salon mövcuddur. Mərmər salonun ortasında hovuz və kənarda qəfəs arxasında sultanın taxtı yerləşmişdir.

## Saray bağçası
Ədirnə Sarayı içində yerləşən Saray bağçasından günümüzə yalnız "Toyuq Meşəsi" adlı 58 hektarlıq bir hissə qalmışdır. Bu ərazidə dəyərli tibbi bitkilər əkilmişdir. Eyni zamanda 1671-ci ildə IV Mehmed tərəfindən burda *"Bülbül Köşkü"* adlanan ov köşkü inşa edilmişdir. Bu köşk 2002-ci ildə bərpa edilmişdir.

## Qalereya

Fayl:Cihan-numa-kasri.jpg|Cihannüma Qəsrinin tarixi şəkli
Fayl:BabüsSaadeEdirne.JPG|Babüssadə Qapısı
Fayl:KumKasrıHamamEdirne.JPG|Qum Qəsri Hamamı
Fayl:PalaceKitchenEdirne (2).JPG|Saray mətbəxi
Fayl:FatihBridge&Kasr-ıAdaletEdirne.JPG|1452-ci ildə inşa edilən Fateh körpüsü və Ədalət Qəsri


## Mənbə
Bülbül Xatun

**Bülbül Xatun** () — 8. Osmanlı sultanı II Bəyazidin xanımlarından.

## Həyatı
Doğum tarixi dəqiq olmasa da, ilk övladı Şahzadə Əhmədin doğum tarixinə əsasən, 1452-ci ildə dünyaya gəldiyi ehtimal olunur. II Bəyazidin Amasya sancaqbəyi olduğu illərdə Amasya sarayına alındığı və bütün övladlarını burada dünyaya gətirdiyi bilinir. Saraya necə alındığı bilinməsə də, vəqf sənədlərində *"Abdullah qızı"* olaraq anılır və bu səbəblə saraya cariyə olaraq anıldığı anlaşılır. 1465-ci ildə Şahzadə Əhmədi, 1466-cı ildə Xədicə Sultanı, 1467-ci ildə isə Gövhərmülk Sultanı, 1469-ci ildə Səlcuq Sultanı, 1470-ci ildə Xundi Sultanı, 1474-cü ildə Şah Sultanı, 1476-cı ildə isə Şahzadə Mahmudu dünyaya gətirdi.1480-ci ildə oğulları Şahzadə Əhməd və Mahmud qardaşlarıyla birlikdə babası Fateh Sultan Mehmedin yanına İstanbula göndərildi və burada möhtəşəm mərasimlə sünnət edildi. Mərasimin ardından böyük oğlu Şahzadə Əhməd Çorum sancaqbəyi təyin edildi və Bülbül Xatun qızlarını da yanına alaraq oğluyla birlikdə Çoruma yollandı. Cəmi bir il sonra Fateh Sultan Mehmedin vəfatıyla əri II Bəyazid dərhal İstanbula yola düşdü və qardaşı Şahzadə Cemlə girişdiyi taxt mübarizəsinin ardından taxta çıxdı.

Ərinin taxta çıxmasının ardından kiçik oğlu Manisa, böyük oğlu Əhməd isə Amasya sancaqbəyliyinə göndərildi və Bülbül Xatun böyük oğluyla birlikdə Amasyaya getdi. Oğlunun edamına qədər burada qalan Bülbül Xatun Amasyada bir çox xeyriyyə işləri görmüşdür. Ladik bölgəsində məscid və imarət, Amasya qalası daxilində isə bir məktəb, məscid və çeşmə inşa etdirmişdir. Bundan başqa kiçik oğlu Şahzadə Mahmudun 1507-ci ildə vəfatının ardından Bursadakı Muradiyə külliyəsi daxilində onun adına türbə inşa etdirmişdir.

1512-ci ildə atası və qardaşlarıyla girişdiyi taxt mübarizəsində qalib gələn Yavuz Sultan Səlimin əmriylə, böyük oğlu Şahzadə Əhməd ələ 1513-cü ildə Bursa yaxınlığında boğularaq edam edildi və cənazəsi Bursadakı Muradiyə külliyəsində qardaşı Şahzadə Şahənşahın yanına dəfn olundu. Oğlunun edamından sonra Bursaya köçən Bülbül Xatun qalan ömrünü burada yaşadı və oğlunun məzarı üzərində türbə inşa etdirdi. Taxtda oturan ögey oğlu Yavuz Sultan Səlimə yazdığı məktublarda oğulları Şahzadə Əhməd və Şahzadə Mahmudun türbələrinin təmiri, onların övladlarının xərclərinin qarşılanmasını istəmişdir. Bu istəyi yerinə yetirilən Bülbül Xatun cəmi 2 il sonra — 1515-ci ildə Bursada vəfat etdi. Cənazəsi kiçik oğlu Şahzadə Mahmudun türbəsinə dəfn edildi.

## Övladları
* Şahzadə Əhməd
* Xədicə Sultan
* Səlcuq Sultan
* Gövhərmülk Sultan
* Xundi Sultan
* Şah Sultan
* Şahzadə Mahmud

## Mənbə
* Uluçay, Mustafa Çağatay (2011). *Padişahların kadınları ve kızları*. Ankara: Ötüken. ISBN 978-9-754-37840-5
* Sakaoğlu, Necdet (2008). *Bu mülkün kadın sultanları: Vâlide sultanlar, hâtunlar, hasekiler, kadınefendiler, sultanefendiler*. Oğlak Yayıncılık. ISBN 978-9-753-29623-6

## İstinadlar
Hüsnüşah Xatun

**Hüsnüşah Xatun** () — 8. Osmanlı sultanı II Bəyazidin xanımlarından.

## Həyatı
Hüsnüşah Xatun 1454-cü ildə dünyaya gəldi. Atası İçəl sancaqbəyi Qaramanlı Nasuh bəy, Qaramanoğlu II İbrahim bəyin qızının nəvəsi idi. Pir Əhməd bəy və Əbdülkərim bəy adlı 2 qardaşının olduğu məlumdur. Qaramanoğulları ilə bağlanan süh sazişlərindən birinə əsasən, Fateh Sultan Mehmedin böyük oğlu və o əsnada Amasya sancaqbəyi olan Şahzadə Bəyazidlə evlənmişdir. Ancaq bəzi vəqf sənədlərində *"Əbdülcəlil qızı"* olaraq anılır və bu səbəblə saraya cariyə olaraq anıldığı iddia edilir. 1474-cü ildə Şahzadə Şahənşahı, 1475-ci ildə isə Sultanzadə Sultanı dünyaya gətirdi. Ancaq qızı uşaq yaşlarında vəfat etmişdir.

1480-ci ildə oğlu Şahzadə Şahənşah qardaşlarıyla birlikdə babası Fateh Sultan Mehmedin yanına İstanbula göndərildi və burada möhtəşəm mərasimlə sünnət edildi. Mərasimin ardından oğlu Şahzadə Şahənşah Manisa sancaqbəyi təyin edildi və Hüsnüşah Xatun oğluyla birlikdə Manisaya yollandı. Cəmi bir il sonra Fateh Sultan Mehmedin vəfatıyla əri II Bəyazid dərhal İstanbula yola düşdü və qardaşı Şahzadə Cemlə girişdiyi taxt mübarizəsinin ardından taxta çıxdı.

1483-cü ildə isə oğlunun Qaraman sancaqbəyi təyin edilməsiylə, onunla birlikdə Konyaya yollandı. Oğlunun edamına qədər burada qalan Hüsnüşah Xatun Manisa və Konyada bir çox xeyriyyə işləri görmüşdür. 1490-cı ildə Manisada bir məscid, 1497-ci ildə isə Kurşunlu Han adlı karvansara inşa etdirmişdir. Vaxtilə öz ailəsi tərəfindən idarə edilən Konyada müxtəlif vəqflərə ianələrlə yardım etmişdir.

Ancaq oğlunun 1511-ci ildə müəmmalı şəkildə ölümündən sonra Bursaya köçən Hüsnüşah Xatun qalan ömrünü burada yaşadı. Bəzi mənbələrdə oğlunun edam edildiyi qeyd edilsə də, bu iddia doğru deyil. Belə ki, Şahzadə Şahənşahın ani ölümündən sonra atası Sultan Bəyazid dərin kədərə boğulmuş, bu hadisənin ardından taxtı böyük oğlu Şahzadə Əhmədə təhvil vermək niyyətinə gəlmişdir. Beləcə, Yavuz Sultan Səlim səltənətinin ilk illərini də əhatə edən uzun taxt mübarizəsi başlamış oldu.

Oğlunun vəfatından sonra çox yaşamayan Hüsnüşah Xatun 1513-cü ildə Bursada vəfat etdi və cənazəsi Muradiyə külliyəsinə dəfn edildi.

## Övladları

* Şahzadə Şahənşah
* Sultanzadə Sultan

## Mənbə

* Uluçay, Mustafa Çağatay (2011). *Padişahların kadınları ve kızları*. Ankara: Ötüken. ISBN 978-9-754-37840-5
* Sakaoğlu, Necdet (2008). *Bu mülkün kadın sultanları: Vâlide sultanlar, hâtunlar, hasekiler, kadınefendiler, sultanefendiler*. Oğlak Yayıncılık. ISBN 978-9-753-29623-6
* Ahmed Akgündüz, Said Öztürk (2011). *Ottoman History: Misperceptions and Truths*. Oxford University Press. ISBN 978-9-090-26108-9

## İstinadlar
Lira

**Lira** ( , ) – simli-dartımlı musiqi aləti. (Xordofon) Qədim dövrlərdən günümüzə qədər gəlib çatmış və müxtəlif ölkələrdə yayılmışdır.

## Antik dövr
Qədim Yunanıstan və Qədim Romada *lira* sözü geniş mənada istifadə olunur və lira ailəsinə—xelis (,  *hərf.* tısbağa), barbit (, ), Forminqa (), kifara (, ) aid bütün alətlərə şamil edilirdi.
Dar mənada isə , xelis Liraların  içərisində çəkiyə görə ən yüngül və formasına görə ən sadə sinə deyilirdi.Xelis tısbağa çanağına öküz gönü  çəkilmiş formada idi.

## Quruluş
Korpus (rezonator) dairəvi və ya dördkünc formada olurdu (yunanlar və romalılarda yalnız dairəvi formada) , alətin iki qolu körpücüklə birləşdirilirdi. Simlər qoyun bağırsağından eyni uzunluqda hazırlanİran və korpusla körpücük arasında tarım çəkilirdi.
Bütün antik lira larda çalğı texnikası eyni idi : musiqiçi aləti korpusa 45 dərəcə bucaq altında tutur , ya ayaqüstü (xüsusilə, kifara çalğısında) , ya da oturaraq çalırdı. Səsi sümük mizrabla əldə edirdilər.Sərbəst əlin barmaqları ilə isə çalğı zamanı lazım olmayan simlərin üzərinə qoymaqla susdururdular.

## Həmçinin bax
* Bərbəd

## İstinadlar
* http://www.perseus.tufts.edu/hopper/text?doc=Perseus%3Atext%3A1999.04.0057%3Aentry%3Dlu%2Fra
Roma yaqutu

**Roma yaqutu** () — dünyanın ən bahalı üzüm sortu.

Bu üzüm növü yapon mütəxəssisləri tərəfindən kəşf edilib. Onun becərilməsi layihəsinə isə hökumət özü nəzarət edir. Qırmızı yaqut rəngdə olan gilələr çox böyükdür; onların biametri 3 santimetrə çatır və tərkibində yüksək dərəcədə şəkərin olması ilə seçilir.

2016-cı ildə Yaponiyanın Kanazava şəhərində keçirilən hərracda bu üzüm növünün bir salxımı 1,1 milyon yen və ya 11 min dollara satılmışdır. Hərracda satışa çıxarılan üzüm salxımının çəkisi cəmi 0,9 kiloqram olub. Salxımda 30 üzüm giləsi olub, başqa sözlə, hər üzüm giləsi alıcıya 350 dollara başa gəlib.

## İstinadlar
Angel Beats! musiqisi

— Seyci Kişinin rejissorluğu ilə *[[P.A. Works]]* və *[[Aniplex]]* tərəfindən istehsal olunmuş 13 seriyadan ibarət anime serialı. Anime serialının istehsalında Cun Maeda böyük rol oynamışdır. Ssenarini o yazmış, musiqini Anant-Garde Eyes qrupu ilə birlikdə bəstələmiş, Na-Ga ilə birlikdə personajları dizayn etmişdir. Maeda və Na-Ga vizual roman brendi olan *Key* şirkətinin əməkdaşlarıdırlar. 2015-ci ildə *Key* anime əsasında vizual roman istehsal edib buraxmışdır. *"Angel Beats!"* diskoqrafiyası iki studiya albomundan, bir yığma albomdan, səkkiz sinqldan, bir saundtrekdən və bir remiks albomundan ibarətdir.

Orijinal saundtrek 2010-cu ildə *Key Sounds Label* tərəfindən istehsal olunmuşdur. Saundtrek musiqisi Cun Maeda və *Anant-Garde Eyes* qrupu tərəfindən bəstələnmişdir. Uydurma *Girls Dead Monster* qrupu üçün 2010-cu ildə LiSA və Marina tərəfindən ifa olunan bir albom və beş sinql buraxılmışdır. Tema mahnısı da 2010-cu ildə buraxılmışdır. 2014-cü ildə *Girls Dead Monster* qrupunun minialbomu yayımlanmışdır. Vizual roman üçün tema mahnısı sinqlı 2015-ci ildə buraxılmışdır. *Girls Dead Monster* qrupu üçün bir sinql və bir piano albomu 2015-ci ildə buraxılmışdır. Əvvəlki vokal treklərin cəmləndiyi yığma albom isə 2016-cı ildə buraxılmışdır.

## Albomlar
### Keep The Beats!
*"Keep The Beats!"* Girls Dead Monster qrupu tərəfindən Yaponiyada 30 iyun 2010-cu ildə buraxılmış studiya albomudur. Key Sounds Label tərəfindən *KSLA-0058* kataloq nömrəsi ilə buraxılmışdır. *"Keep The Beats!"* albomunun instrumental treklər daxil edildiyi versiyası 28 iyul 2010-cu ildə 256 səhifəlik musiqi qrupu kitabı ilə buraxılmışdır. Alboma LiSA tərəfindən ifa olunan 13 mahnıdan ibarət bir disk daxil edilmişdir. Albom Cun Maeda tərəfindən bəstələnmiş və Hikarişuyo tərəfindən qaydaya salınmışdır..

### Angel Beats! Original Soundtrack

### Rare Tracks

### Holy

### Angel Beats! Perfect Vocal Collection

## Sinqllar
### Crow Song

### Thousand Enemies

### My Soul, Your Beats! / Brave Song

### Little Braver

### Last Song

### Ichiban no Takaramono (Yui final ver.)

### Heartily Song

### Million Star

## Hit-paradlarda

## İstinadlar
Azərbaycanda həndbol

**Azərbaycanda həndbol** idman növünə xüsusi maraq vardır. Sovet dönəmində Azərbaycan həndbolu SSRİ məkanında daim 2-3-cü pillələrdə olmuşdur. Həndbolçular Rəfiqə Şabanova və Lüdmila Şubina SSRİ komandasının sıralarında Olimpiya çempionu titulu qazanmışlar.

Ölkə müstəqillik əldə etdikdən sonra da həndbolçuların uğurları çox olmuşdur. 2002-ci ildə Bakıda Avropa Həndbol Federasiyasının təşkil etdiyi "Çağırış kuboku" turniri təşkil edilmiş və yarışda Azərbaycan milli komandası turnirin qalibi olmuşdur.

2008-ci ildə Azərbaycanın qadınlardan ibarət həndbol yığması Monteneqroda təşkil olunan Dünya Çempionatının seçmə qrup mərhələsində Bolqarıstan üzərində qələbə qazanmış, ikinci görüşdə İtaliyanı üstələmişdir.

2010-cu ildə Makedoniyada keçirilmiş qadın həndbolçular arasında dünya çempionatının seçmə mərhələsində çıxış etmiş idmançılar qrupda 2-ci yeri tutmuşlar.

Ölkədə kişi həndbol komandası da fəaliyyət göstərir. Lakin qadınlardan ibarət komandadan fərqli olaraq bu komanda hələlik heç bir ciddi uğur əldə etməyib.

## Mənbə
*Həndbol. azerbaijans.com 
*Həndbol. handball.az
Əbdürrəhman Şərəf Əfəndi

**Əbdürrəhman Şərəf Əfəndi** () — Türkiyə alimi.

## Həyatı
Əbdürrəhman Şərəf Əfəndi 1835-ci ildə doğulmuşdur. 1909-cu ildə açılan Türk Tarix İnstitutuna rəhbər seçilmiş, ölənə qədər bu vəzifədə çalışmışdır.

Millət vəkili olduğu zaman 1925-ci ildə Küraba xəstəxanasında vəfat etmişdir.

## Əsərləri
# Ümumi coğrafiya
# Osman Fəzləki tarixi
# Fəzləki dövlətinin tarixi
# Dünya coğrafiyası
# Statistika
# Elmi anlamaq
# Züvdə-tül-knas
# Osmanlı dövlətinin tarixi
# Tarixi-əsri-həzir

## İstinadlar

## Mənbə
* 100 böyük türk. (Azərbaycan dilinə tərcümə edəni Sabir Adil. Redaktoru: Məlik Allahverdiyev), Bakı, 1991. səh.31–32.
Əbuziya Tofiq

**Əbuziya Tofiq** (; ) — Türkiyə jurnalisti, xəttatı, naşiri. 1849-cu ildə İstanbulda doğulan Əbuziya Tofiq Türkiyədə "mətbəə işini sənət səviyyəsinə yüksəldən insan" kimi tanınır. O zamana qədər davam edən və xalq dilində "Fars çapı" adlandırılan kirli və səliqəsiz çapdan türk mətbəəsini qurtaran məşhur naşir yaşadığı dövrün görkəmli şəxsiyyətlərinin yüzlərlə əsərini yüksək keyfiyyətlə çapdan buraxmışdır. Eyni zamanda, kufi xətti ilə diqqətəlayiq əsərlər yaratmış bir xəttat, Konyada yaşadığı dövrdə yüksək keyfiyyətli xalçalar toxuyan xalçaçı idi. Fransız dilini daha da yaxşı öyrənmək üçün Parisə getmişdi. Bu səfəri ona Qərb dünyası haqqında əsərlər yazdırmışdır.

27 yanvar 1913-cü ildə Heydərpaşaya gedərkən gəminin içində ürək dayanmasından vəfat etmişdir.

## Həyatı
1849-cu ildə İstanbulda dünyaya gələn Tofiqin atası Maliyyə Sərgi Qələmi məmurlarından Konya Qoçhisarlı Həsən Kamil Əfəndi idi. Əsl adı Mehmed Tofiqdir. "Ziyanın atası" mənasını daşıyan "Əbuziya" ləqəbini sürgündə olarkən öz adını istifadə edə bilmədiyi üçün düşünmüşdür.

Cevriyə Kalfa Sıbyan Məktəbini bitirmişdi. Atasını kiçik yaşında itirdikdən sonra təhsilini yarımçıq qoyub Maliyyə Sərgi Qələmində işləməyə başladı. Öz üzərində hər zaman çalışan Tofiq ərəb, fars, fransız dillərini öyrəndi. Məmurluq həyatında qurduğu dostluqlar da onun özünü inkişaf etdirməyində böyük rol oynadı. Bu illərdə özündən 9 yaş böyük Namiq Kamal ilə tanışlığı ömür boyu davam edəcək bir düşüncə, fikir dostluğunun başlanğıcı oldu.
Daha sonra Namiq Kamal və İbrahim Şinasinin təsiri ilə Yeni Osmanlılar Cəmiyyətinə üvz oldu.

Şinasinin qurucusu olduğu Təsvir-i Əfkar qəzeti, 1865-ci ildə Şinasi Fransaya getdikdən sonra Namiq Kamal tərəfindən dərc olunmağa başlamışdı. Tofiq bəy, dostu Namiq Kamalın xahişilə Təsvir-i Əfkar qəzetinə məqalələr yazırdı. Tərəqqi, Diogen (jurnal), Xəyal, Haqayikü'l-Vəqayi kimi bir çox qəzet və jurnallarda məqalələrini dərc etdirən Tofiq, məmurluq həyatına Maarif Dairəsində və Ədliyyə Dairəsində davam etmişdi.

## Mətbəə sahibi olmağı
Gənc Osmanlıların dəstəkçisi Mustafa Fazil Paşa, Təsvir-i Əfkar qəzetinin çap olunduğu mətbəəni, 1871-ci ildə Şinasi vəfat etdikdən sonra varislərindən satın almış və aralarında Tofiq bəyin də olduğu dörd məşrutiyyətçi gəncə vermişdi. Daha sonra digər üç gənc öz hissələrini Tofiq bəyə verdiyi üçün o, mətbəənin yeganə sahibi olmuşdur.

## Əsərləri

### Kitabları
* Əcəl-i Qəza (teatr)
* Nümunə-i Ədəbiyyat-ı Osmaniyyə (antologiya)
* Yeni Osmanlılar Tarixi (Tarixi, biooqrafik)
* Lüğət-i Əbuziya (lüğət/bir cild)

### Xətt əsərləri
* İstanbul Qızıltorpaqdakı Zühtüpaşa Məscidinin kufi xəttilə yazılmış yazısı.
* İstanbulda Ulduz Sarayı yolu üstündəki Ulduz Həmidiyyə Məscidinin qübbəsindəki kufi xəttilə, mavi rəng üstündə qızılla yazılan "Mülk Surəsi".

## İstinadlar

## Mənbə
* 100 böyük türk. (Azərbaycan dilinə tərcümə edəni Sabir Adil. Redaktoru: Məlik Allahverdiyev), Bakı, 1991. Səh.32–33.
* İstanbulun 100 qrafik dizayneri və illüstratoru. İstanbulun 100-ləri seriyası — 29. İstanbul, 2011. Səh.22–24.
Dultsimer

thumb

**Dultsimer** və ya **Dulsimer** — yataq sazlar ailəsindən olan simli musiqi alətidir. Sitranın bir növüdür. Onun müxtəlif növləri var.

## Alətin adının mənşəyi
Dulsimer alətinin adının Latın dilindəki ***dulcis*** , yəni "şirin" sözünün təsirindən ortaya çıxdığı güman edilir. Orta əsrlər İngilis dilində *doucemer* , köhnə Fransız dilində *doulcemer* və ya *doulcemele*kimi işlənib.Ola bilsin ki , Latın dilində "***şirin nəğmə***" mən asını verən *** ***  söz birləşməsindən törəmədir.

## Dulsimerin növləri
***Çəkiclənən dulsimer***, sərbəst dayanan növ olub ,həmişə yox, lakin  çox zaman trapezoid formada düzəldilir.Çoxlu simləri olur , nazik və kiçik ölçülü "çəkic"lərlə simlərə vurmaqla çalınır.Alətin bu növü bir çox mədəniyyətlərdə var.Ölkələrin çoxunda bu alətin öz adı var və kökləmə sistemləri müxtəlifdir.

## '''''Pərdəli dulsimer'''''
Pərdəli , 3 və ya 4 simi olur, adətən , diz üstə barmaqlarla dartım üsulu ilə  çalınır. Pərdəli dulsimerə həm də aiddir:

***[[Appalaç dulsimer]]i***- ABŞın  Appalaç bölgəsində  yayılmış xalq çalğı aləti

***[[Banjo dulsimer]]***,Banco aləti kimi səslənən rezonans membranlı dulsimer.

***[[Rezonator dulsimer]]***
İçərisinə konusvari Rezonator işlənmiş.

### Digər növlər

***[[Kamanlı dulsimer]]***
Gözyaşı formalı dulsimer növüdür, sağ əldə kaman tutmaqla çalınır.

***[[Elektrik dulsimer]]***
Müxtəlif növ dulsimerlərə səslənməni gücləndirən elektrik qurğu yerləşdirilməklə çalınan növ.

## İstinadlar
Yevgeni Vuçetiç

**Yevgeni Viktoroviç Vuçetiç** () — sovet heykəltaraşı, pedaqoq, professor. SSRİ Rəssamlıq Akademiyasının vitse-prezidenti (1970—1974). Sosialist Əməyi Qəhrəmanı (1967). SSRİ xalq rəssamı (1959).

## Həyatı
Yevgeni Vuçetiç 28 dekabr 1908-ci ildə Ukraynanın Yekaterinoslav (indiki Dnipro) şəhərində anadan olmuşdur. Atası—Viktor Vuçetiç milliyətcə Çernoqoriya serbi idi və Rusiya vətəndaş müharibəsində iştirak etmişdi. Anası—Anna Andreyevna isə fransız idi. Yevgeni 1931—1933-cü illərdə İ.E.Repin adına rəssamlıq, heykəltəşlıq və memarlıq institutunda təhsil almışdır. 1941-ci ildə Böyük Vətən müharibəsi başlandıqdan sonra Yevgeni Vuçetiç orduya çağırılır. Döyüşlərdə fərqləndiyinə görə Vuçetiç podpolkovnik vəzifəsinə yüksəlir və Vətən Müharibəsi Ordeni ilə təltif olunur.
## Əsərləri

* «Ana—vətən çağırır» (1958—1967)
*  V.İ.Leninin heykəli (1960, 1970)
*  A.M.Matrosovun heykəli (1954)
*  F.E.Dzerjinskinin heykəli (1958)
*  M.Q.Yefremovun heykəli
* Ana Vətən (Kiyev) (1981)

## Mükafatları
* SSRİ xalq rəssamı (1959)
* Sosialist Əməyi Qəhrəmanı (1967)
* Lenin mükafatı (1970)
* 5 dəfə Stalin mükafatı (1946, 1947, 1948, 1949, 1950)
* "Moskvanın müdafiəsinə görə" medalı
* "1941-1945-ci illər Böyük Vətən müharibəsində Almaniya üzərində qələbəyə görə" medalı
* "1941-1945-ci illər Böyük Vətən müharibəsində qələbənin 20 illiyi" yubiley medalı
* II dərəcəli Vətən Müharibəsi ordeni
* "Moskvanın 800 illik xatirəsinə" medalı

## Ədəbiyyat

** Евгений Викторович Вучетич. М.: «Советский художник». 1952 г. Авторы: Аболина Р., Попов В.
** Евгений Викторович Вучетич. Народный художник РСФСР. Парамонов А. В. М.: «Искусство». 1952 г.
** Вучетич Е. В. Избранные произведения. М.: «Советский художник». 1958 г. Предисловие Тихановой М.
** Евгений Викторович Вучетич. Выставка произведений скульптуры. Москва. 1959 г. Вступ. статья Ю. Колпинского. М.: Изд. Академии художеств СССР. 1959 г.
** Евгений Викторович Вучетич. Шевцов И. М. Л.: «Художник РСФСР». 1960 г.
** Вучетич Е. В. Альбом репродукций. М.: Изд. Академии художеств СССР. 1960 г.
** Памятник воинам Советской армии, павшим в боях с фашизмом. Берлин. Трептов-парк. М.: Изд. Академии художеств СССР. 1961 г.
** *Вучетич Е. В.* Художник и жизнь. — М.: Изд. Академии художеств СССР. 1963 г.
** Рукою друга. Зарисовки действ. чл. Акад. художеств СССР нар. худож. СССР Евгения Вучетича. Л.: «Художник РСФСР». 1964 г.
** Героям Сталинградской битвы. Памятник-ансамбль. Мамаев курган. 1967. Л.: «Художник РСФСР». 1969 г.
** *Шахмагонов Ф. Ф.* Евгений Вучетич. Портрет художника. — М.: «Советская Россия». 1970.
** Евгений Викторович Вучетич. Выставка рисунка. Каталог. М.: «Искусство». 1971 г. Вступ. статья А. Федорова.
** *Федоров А. Е.* Евгений Викторович Вучетич. — М.: «Изобразительное искусство». 1972.
** *Березин А. Д.* Художники России. 50 биографий. — М.: 1994.
** *Пацера Н.* Стальная женщина // Киевские ведомости. — 2004. — 8 мая.
** *Лазарев С. Е.* Образ Степана Разина в изобразительном искусстве // Преподавание истории в школе. 2016. № 8. С. 29-34.
Tamilla Həsənova

**Tamilla Xavərən qızı Həsənova** — Azərbaycan alimi.

## Həyatı
Tamilla Həsənova 1952-ci ildə Bakı şəhərində anadan olmuşdur.1976-cı ildə Bakı Dövlət Universitetinin Mexanika-riyaziyyat fakültəsini bitirmişdir.

1991- f-r.e.n. “Исследование некоторых линейных операторов в весовыхпространствах целых функций многих переменных”

1992- dosent Riyazi analiz ixtisası üzrə

1970-ci ildə Biləcəri qəsəbəsi Kənd sovetində kargüzarlıq vəzifəsində çalışmışdır.

Daha sonra BDU “Diferensial və inteqral tənliklər” kafedrasında metodist işləyib.

1973- cü ildən h/h kimi AMEA RMİ baş laborant, böy.e.i,

1981-ci ildən isə elmi katib vəzifəsində çalışır.

Elmi rütbəsi- dosent

ixtisasın adı- Riyazi analiz

**''Namizədlik dissertasiyasının mövzusu:**
*

Исследование некоторых линейных операторов в весовых пространствах целых функций многих переменных

Çapdan çıxmış elmi əsərlərinin ümumi sayı- 60

xaricdə çıxmış elmi əsərlərinin sayı- 18
	 
*'Əsas elmi nailiyyətləri**-Funksiyalar nəzəriyyəsi sahəsinin mütəxəssisidir. Çoxdəyişənli funksiyaların çəkili fəzalarında funksiyanın indikator diaqramı terminində Bernşteyn və Nikolski tipli çəkili bərabərsizliklər təyin etmişdir. Ümumiləşmiş çoxhədlilərdə analitik funksiyaların yaxınlaşmasını öyrənmişdir.

Bir çox beynəlxalq və respublika konfranslarda iştirak edib. (Rusiya, Ukrayna, Türkiyə, İran, Gürcüstan,Qazaxıstan).

Tamilla Həsənova funksiyalar nəzəriyyəsi sahəsinin mütəxəssisidir. O, çoxdəyişənli funksiyaların çəkili fəzalarında funksiyanın indikator diaqramı terminində Bernşteyn və Nikolski tipli çəkili bərabərsizliklər təyin etmişdir. Ümumiləşmiş çoxhədlilərdə analitik funksiyaların yaxınlaşmasını öyrənmişdir.

== Elmi əsərləri ==

**Respublika, beynəlxalq və xarici ölkələrin elmi qurumlarında üzvlüyü**- AMEA RMİ Əsərləri jurnalının redaksiya heyətinin üzvüdür
	 
**Digər fəaliyyəti**- Azərbaycan Riyaziyyat Cəmiyyətinin elmi katibi, doktorluq dissertasiya şurasının  elmi katibi,“Abstracts of Mathematics: selected topics” (F.Q.Maqsudov, R.Sədirxanov, T.S.Hacıyev 1991 317 s.) adlı kitabın texniki redaktorudur.

**Təltif və mükafatları'''- 2002- AMEA-nın Fəxri Fərmanı ilə təltif olunub

2005- Azərb. Resp. Prezidentinin sərəncamı ilə “Tərəqqi” medalı ilə təltif edilib

Əsas iş yeri və ünvanı- AMEA Riyaziyyat və Mexanika İnstitutu, AZ1141, Azərbaycan Respublikası, Bakı ş., B.Vahabzadə küç., 9

## İstinadlar

## Xarici keçidlər
* science.gov.az
* http://www.imm.az/exp/
Kirovabad (dəqiqləşdirmə)

**Kirovabad** — aşağıdakı mənalarda ola bilər:

## Azərbaycanda
* *Kirovabad* — Gəncə şəhərinin 1935–1989-cu illərdəki adı.
* Kirovabad — 1977-ci ildə istehsal olunmuş Azərbaycan filmi.
* Kirovabad kommunisti — Azərbaycan SSR dövründə Gəncədə (keçmiş Kirovabad) nəşr olunmuş qəzet.

## Tacikistanda
* *Kirovabad* — Pənc qəsəbəsinin 1936–1963-cü illərdəki adı.
Eder

**Eder** — ad.

* Eder (Portuqaliyalı futbolçu) — Portuqaliyalı futbolçu.
* Eder (İtaliya futbolçusu) — İtaliya futbolçusu.
* Eder Bonfim — Braziliya futbolçusu.
Davud (ad)

**Davud** — Kişi adı.

* Davud (David) — İsrail-Yəhudi dövlətinin (e.ə. 11 əsrin sonu-e.ə. təqr. 950) padşahı.
* Davud Danişdust — İran futbolçusu, müdafiəçi.
* Davud İbrahim — Hindistanın ən güclü cinayətkar qruplaşmasının rəhbəri, qlobal terrorçu.
* Davud Məmmədsoy —
* Davud Xəlvəti —
* Davud Müzəffərli —
* Davud Sərxoş —

;Oxşar adı olan tanınmışlar
* David Adeanq —
* David Matevosyan —

## Həmçinin bax
* Davud Qülləsi
Covani Lo Selso

**Covani Lo Selso** (9 aprel 1996-cı ildə anadan olub) — Rosario Sentral klubunda yarımmüdafiəçi kimi çıxış edən Argentina futbolçusu.

## Klub karyerası
Lo Selso öz karyerasına Rosario Sentral klubunun gənclər yığmasında başlamışdır. O, öz karyerasında debütünü komandasının evdə Velez Sarsfild klubu ilə 0-0 bərabərə qaldığı oyunda gerçəkləşdirmişdir.

## İstinadlar
NV Arena

**NV Arena** — Avstriyanın Aşağı Avstriya bölgəsinin Sankt-Pyolten şəhərində yerləşən futbol stadionudur. Burada SKN St. Polten klubu öz ev oyunlarını keçirir. Stadion 2011 və 2012-ci il aralığında tikilmiş və 7 iyul 2012-ci ildə açılmışdır. Stadiounun tutumu 8000 nəfərdir. (13000 tamaşaçı da tuta bilər)

## Avrokubok oyunları

## İstinadlar
Lampsak

**Lampsak** (qədim yun. *Λάμψακος*) — İndiki Türkiyə ərazisində mövcud olmuş Qədim Yunan şəhəri . Hazırda 10700 nəfər əhalisi olan şəhərin müasiri Türkiyənin Çanaqqala bölgəsinə aid olan Lapsekidir.

## Qədim tarix
Pityussa kimi bilinən bu yer bir müddət Finikiya və Miletin müstəmləkəsi olub. E.ə 6-cı əsrdə Lampsak Böyük Miltiad və Gelibolu yarımadasına yaxın yaşayan afinalılar tərəfindən hücuma məruza qaldı. E.ə 5–6-cı əsrlərdə Lidiya,Fars imperiyası,Afina,Sparta bu əraziləri özünə tabe etdi. I Artaksers buranı Femistokla tapşırdı.Mikale savaşından sonra Lampsak Afina dəniz ittifaqına qatılanda onun sərvətinə on iki talent pul verildi. E.ə 411-ci ildə afinalıların üsyanı yatırıldı. E.ə 196-cı ildə Qədim Roma şəhəri Selevki hökmdarı III Antioksun hücumundan qorudu.Strabon və Siseron kimi şəxslər Roma hakimiyyəti altında onun daha da çiçəklənməsinə yardım etdilər. Orada doğulduğu deyilən Priap da buranı nəzarətdə saxlayırdı.

Filosof Anaksaqor e.ə 434–433-cü illərdə Afinada məhkəmə prosesindən sonra Lampsaka getmək məcburiyyətində qaldı. Lampsak vətəndaşları onun şərəfinə mehrablar ucaltmış, uzun illər ərzində onun ildönümünü qeyd etmişlər.

Tarixdə Lampsakın yetişdirdiyi bir sıra filosof və tarixçilər olmuşdur. Lampsak hökmdarı öz vilayətinin səlnaməsini və Fars imperiyasının, Efiopiyanın tarixlərini tərtib etmişdir.

## İstinadlar
Renato Sançes

**Renato Cunyor Luz Sançes** (; 18 Avqust 1997-ci ildə anadan olub) — Yarımmüdafiəçi kimi çıxış edən peşəkar Portuqaliya futbolçusu. Hal-hazırda Almaniyanın Bayern Münhen FK klubunun və Portuqaliya milli futbol komandasının əsas komandasının üzvüdür.

Sançez karyerasına Portuqaliyanın Benfika FK klubunda başlamışdır. O, karyerasında 2014-cü ilin oktyabr ayında debütünü komandanın əvəzedici heyətində etmişdir. Peşəkar karyerasında debütünü isə əsas komandada 2015-ci ilin oktyabr ayında etmişdir. Sançez oynadığı yeganə mövsümdə Premyer Liqanın və Taça da Liqanın qalibi olmuşdur. 2016-cı ilin yay ayında 35 milyon dollar qarşılığında Almaniyanın Bayern Münhen FK klubuna tarnsfer olmuşdur. Bu qiymət Portuqaliyalı futbolçu üçün verilən ən yüksək transfer qiyməti hesab olunur.
Anıl Yüksel

**Anil Yüksel** (19 may 1990-cı ildə anadan olub) — ATP Çelencer Turunda iştirak edən və Türkiyə Davis Kuboku komandasının üzvü olan Türkiyəli tennis oyunçusudur. 10 oktyabr 2016-cı ildə o, Dünya ATP reytinqində 494-cü sırada qərarlaşaraq rekorduna imza atmışdır.

## İTF və Çelencer finalları

## İTF və Çelencer yarımfinalları

## Cütlüklər finalları

## İstinadlar

## Xarici keçidlər
*
*
Karschia caucasia

***Karschia caucasica*** — Karschia cinsinə aid hörümcək növü.
Azərbaycanın endemik canlısıdır.

The species name is *Karschia caucasica*, NOT "caucasica"
The misspelling "caucasica" is in old databases. This wiki needs moving to a modified filename

## Ədəbiyyat
* L. Koch, 1878 : *Kaukasische Arachniden.* Naturwissenschaftliche Beitrèage zur Kenntniss der Kaukasuslèander : auf Grund seiner Sammelbeute / herausgegeben von Oscar Schneider.

## İstinadlar

## Xarici keçidlər
* Référence La classification de Hallan
Sağ qalmış (film, 2015)

**Sağ qalmış** () — Alexandro Qonzales İnyarritunun rejissoru olduğu, 2016-cı ildə ekranlara çıxan həyəcanlı sağ qalma filmi. Ssenari Maykl Punkenin 2002-ci ildə nəşr olunan eyni adlı romanından uyğunlaşdırılaraq rejissor və ssenarist Mark L. Smit tərəfindən yazılıb. Film sərhəd sakini Hyu Qlassın həyatından götürülmüşdür. Filmdə bir çox ulduz oyunçular yer alır.

Filmin hazırlanması 2001-ci il avqustda Akiva Qoldsmanın filmin istehsalı məqsədilə Punkenin əl yazması mətnini etməsi ilə başlayır. Əslində filmə Park Chan-wook tərəfindən rejissorluq edilməsi və Samuel L. Cakson-un baş rolu oynaması düşünülmüşdü, amma sonra Con Hillcoat və Kristian Balet ilə görüşlər keçirildi, lakin iki operator da layihəni buraxdı və İnyarritunun rejissor olacağı açıqlandı.2014-cü ildə çəkilişə lazımlı bir neçə gecikmədən sonra rejissor işlərə başlanılmasını və Leonardo DiKaprionun baş rolda oynamasını təsdiq etdi. Əsas çəkilişlər 2014-cü ilin oktyabrında başladı və 2015-ci ilin avqustunda başa çatdı.

## Mövzu
1823-cü ildə xəz ovçusu Hyu Qlass kürk axtarışında olarkən ayılar tərəfindən vəhşicəsinə hücuma məruz qalır və yaralanır. Yoldaşlarından Con Fitskerald Qlass gənc yarı Qırmızıdərili oğlunu öldürərkən özünü də soyur və öldürülür, amma Qlass həyatda qalır və 200 milə qədər gedib özünə xəyanət edəni tapmaq və oğlunun intiqamını almaq üçün axtarışa gedir.

## Aktyorlar
* Leonardo DiKaprio — *Hyu Qlass*, 1820-ci illərdə ayı hücumundan sonra səyyah yoldaşları tərəfindən öldürülmək istəyən və intiqam axtarışı içində olan sərhəd sakini.
* Tom Hardi — *Con Fitskerald*, borclarından qaçan xəz ovçusu və qatil.
* Domhnall Qlison — *Endryu Henri*
* Vill Pulter — *Cim Bridger*
* Kristoffer Coner — *Mörfi*
* Bred Karter — *Conni*
Leonardo DiKaprio Stiv Cobsun həyatını izah edən eyni adlı filmdə Cobsu oynamaq üçün təklif alıb, amma bu film üçün təklifi rədd etdi. Tom Hardi 2017-ci ildə keçirilməsi gözlənilən Splinter Cell filmində bir əsgəri oynamaq istədiyi üçün ssenari oxumadığını bildirib, amma Leonardo DiKaprio Tom Hardinin ssenarini oxuması üçün onu məcbur etdi və Hardi ssenarinin yarısını oxuduqdan sonra rolu qəbul etdi.Leonardo DiKaprio, Tom Hardi və Lukas Haas üçlüyü Başlanğıc filmindən sonra təkrar bu filmdə bir araya gəldi. Bu film DiKaprio-nun 9-cu dəfə bir bioqrafik xarakteri canlandırdığı filmdir.

## Həmçinin bax
* Başlanğıc (film, 2010)
* Leonardo DiKaprio
Dengeki G's Comic

— *[[ASCII Media Works]]* nəşriyyatı tərəfindən nəşr olunan aylıq seynen manqası jurnalı. Jurnal ilk öncə rəqəmsal şəkildə yayımlanırdı və 0-cı cildi 9 avqust 2012-ci ildə yayımlanmışdır. 15 oktyabr 2012-ci ildə dövriliyi aylıq olmuşdur. 2013-cü ilin aprelindən 2014-cü ilin aprelinə kimi jurnal hər iki həftədən bir buraxılırdı. 30 aprel 2014-cü ildə satışa çıxarılmış 2014-cü il iyul buraxılışından etibarən çap şəklində nəşr olunmaqdadır.

## Manqalar

## Qeydlər və istinadlar
;Qeydlər

: Əvvəllər *[[Dengeki G's Magazine]]* jurnalında nəşr olunurdu.
: Əvvəllər *"Dengeki G's Festival! Comic"* jurnalında nəşr olunurdu.

;İstinadlar

## Xarici keçidlər
*
Karschia

***Karschia caucasia*** — Karschiidae fəsiləsinə aid hörümcək cinsi. Cinsə daxil olan növlər əsasən Şimali Afrika, Avropa və Mərkəzi Asiya regionunda yayılmışdır.

## Növləri
Cinsə daxil olan növlər:
* *Karschia (Karschia)* Walter, 1889
** *[[Karschia badkhyzica]]* Gromov, 1998
** *[[Karschia birulae]]* Roewer 1934
** *[[Karschia caucasica]]* (L. Koch, 1878) (!NOT "*[[Karschia caucasia]]*)
** *[[Karschia cornifera]]* Walter, 1889
** *[[Karschia gurkoi]]* Gromov,, 2004
** *[[Karschia kiritshenkoi]]* Birula 1923
** *[[Karschia koenigi]]* Birula, 1922
** *[[Karschia kononenkoi]]* Gromov, 2004
** *[[Karschia kopetdaghica]]* Gromov, 1998
** *[[Karschia kurdistanica]]* Birula, 1935
** *[[Karschia mangistauensis]]* Gromov, 1993
** *[[Karschia mastigofera]]* Birula, 1890
** *[[Karschia mongolica]]* Roewer, 1933
** *[[Karschia nubigena]]* Lawrence, 1954
** *[[Karschia persica]]* Kraepelin, 1899
** *[[Karschia tarimina]]* Roewer, 1933
** *[[Karschia tibetana]]* Hirst, 1907
** *[[Karschia tienschanica]]* Roewer, 1933
* *Karschia (Rhinokarschia)* Birula, 1935
** *[[Karschia borszcevskii]]* Birula, 1935
** *[[Karschia gobiensis]]* Gromov, 2004
** *[[Karschia kaznakovi]]* Birula, 1922
** *[[Karschia nasuta]]* Kraepelin, 1899
** *[[Karschia pedaschenkoi]]* Birula, 1922
** *[[Karschia rhinoceros]]* Birula, 1922
** *[[Karschia tadzhika]]* Gromov, 2004
** *[[Karschia zarudnyi]]* Birula, 1922

## Ədəbiyyat
* Walter, 1889 : *Transkaspische Galeodiden.* Zoologische Jahrbèucher. Abteilung fèur Systematik, Geographie und Biologie der Tiere, vol. 4, n. 1, p.&nbsp;1095–1109.

## İstinadlar

## Xarici keçidlər
* Référence La classification de Hallan
Tereza Mey

**Tereza Mey** (, qızlıq soyadı *Brasier*; ) — Böyük Britaniya siyasətçisi, Böyük Britaniyanın baş naziri (2016-cı ildən), Böyük Britaniyanın sabiq daxili işlər naziri (2010–2016), qadınlar və bərabərhüquqluq üzrə nazir (2010–2012), Böyük Britaniya İcmalar Palatasının üzvü (1997-ci il — h.h.), Böyük Britaniya Mühafizəkarlar Partiyasının üzvü. Böyük Britaniyanın Baş Naziri (2016–2019)

## Təhsili
Oksford Universitetini cöğrafiya ixtisasını bakalavr pilləsi üzrə bitirib.

## Siyasi karyerası

1986–1994-cü illərdə Londonun Merton bürosu yerli şurasının deputatı olub. 1992-ci ildə Böyük Britaniya parlament seçkilərində Nort-Vest-Darem dairəsindən və növbədənkənar 1994-cü il seçkilərində Barkinq dairəsində iştirak etsə də, uğursuzluqla qarşılaşdış

1997-ci il parlament seçkilərində ilk dəfə yeni yaranan Meydenhed dairəsindən parlamentin icmalar palatasına deputat seçilir və o zamandan deputat seçilir.

1997–2002-ci illərdə mühafizəkarlar partiyasının"kölgə" kabinetlkərində ikinci dərəcəli vəzifələr tutub. 2002-ci ildə ilk dəfə Mühafizəkarlar Partiyasının qadın sədri seçilir və liderdən fərqli olaraq partiyanın texniki fəaliyyət məsələləri ilə məşğul olurdu.

2003–2005-ci illərdə "kölgə kabinetində" həm nəqliyyat, həm də ərzaq və ekologiya naziri oluг. 2005-ci ilin may ayından dekabr ayınadək "kölgə kabinetində" mədəniyyət, KİV və idman naziri olur. 6 dekabr 2005-ci il tarixində İcmalar Palatasının "kölgə" lideri olur. 2009–2010-cu illərdə o "kölgə kabinetində" əmək və pensiyalar naziri olur.

Böyük Britaniyada 2010-cu ildə parlament seçkilərindən sonra ölkənin daxili işlər naziri təyin edilir, həmçinin qadınlar və bərabərlik məsələləri üzrə nazir vəzifəsini də daşıyır. Bu postda o eyni cinslilərin nikahını leqallaşmasına dəstək verən ilk yüksək vəzifəli ölkə siyasətçisi olur. O kölgə kabinetində olarkən əmək və pensiyalar naziri vəzifəsinə ümid etsə də o posta İan Dunkan Smit təyin edilir.

Tereza Mey icmalar palatasında İraqa qoşun yeridilməsinin lehinə səs verib, iqlim dəyişikliyi əleyhinə qanun qəbulunun əleyhinə olub. Böyük Britaniyanın Avropa Birliyinə daha çox inteqrasitanın əleyhinə olub, ictimai yerlərdə siqaret çəkilməsi əleyhidarıdır.. Eynicinsli ailə cütlüklərinin övladlığa uşaq götürməsinə razılıq verilməsinin əleyhinədir.

## Şəxsi həyatı
1980-cı ildən ailəlidir, həyat yoldaşı — Filip Con Mey, Capital Group Companies şirkətinin 2016-cı ildən işçisidir. Pakistanın sabiq baş naziri Benazir Bhutto onları Oksforda təqdim etdi. Övladları yoxdur.

Tereza Meydə 2012-ci ilp şəkər diabeti müəyyən edilib. İnyeksiyalarla müalicə olunur.

## İstinadlar

## Mənbə
* 
* Mühafizəkarlar Partiyası saytında Tereza Meyin səhifəsi 
* Böyük Britaniya daxili işlər nazirliyi saytında Tereza Meyin səhifəsi
Sərəngi

**Sərəngi** (सारंगी sārangī IAST) — Hind simli-kamanlı udkimilər tipində musiqi alətidir. Hind ənənəsinə uyğun olaraq, tata-vadya qrupunun aləti kimi təsnifatlaşdırılıb; hindustani ənənəli klassik musiqi çalğı təcrübəsində yayılıb. ( Hindistanın Şimali rayonları , Pakistan , Nepal ) Bölgələr üzrə bir neçə ənənəvi növü də vardır.

## Alətin quruluşu

***Korpus***

***Diapazon***
Alətin tonal diapazonu olduqca geniş—2 oktavaya qədərdir.

***Simlər***

## İstinadlar

## Həmçinin bax
Hind musiqisi
"Qəbələnd" əyləncə mərkəzi

**"Qəbələnd" əyləncə mərkəzi** — Qəbələ şəhərində yerləşir. Ümumi ərazisi 16 hektardır. Azərbaycanın Disneylandı adlandırılır. Uşaqlar və böyüklər üçün Britaniya, İtaliya, Almaniya və İsrail istehsalı olan 60-dan artıq oyun aparatları, 6D attraksionu, "LaserMaxx", yarış avtomobilləri üçün iki trek, motosikllər üçün yol, buz meydançası, voleybol, basketbol və futbol üçün oyun meydançaları, fitnes-mərkəz, istər Azərbaycan, istərsə də dünya mətbəxinin xörəklərini təklif edən qəhvəxana və restoranlar, suvenir mağazası fəaliyyət göstərir. "Qəbələnd" əyləncə mərkəzində yeddi süni göl yaradılmışdır. Bura Azərbaycanlı turistlərdən başqa İran, Türkiyə və Rusiyadan da turistlər gəlir.

## Xarici keçidlər
Rəsmi saytı 

## İstinadlar